pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ  เผยกางเกงช้างจีน บุกตลาดไทย เป็นเรื่องการฉกฉวยโอกาสทางการค้า
วันอาทิตย์ที่ 4 กุมภาพันธ์ 2567
04/02/2567
นายกฯ  เผยกางเกงช้างจีน บุกตลาดไทย เป็นเรื่องการฉกฉวยโอกาสทางการค้า
นายกฯ  เผยกางเกงช้างจีน บุกตลาดไทย เป็นเรื่องการฉกฉวยโอกาสทางการค้า ถือเป็นบทเรียน ต้องทํางานรวดเร็ว ปกป้องผลประโยชน์ของชาติ
วันนี้ (4 กุมภาพันธ์ 2567)  เวลา 15:15 น. ณ ท่าอากาศยาน 2 กองบิน 6 (บน 6) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังให้สัมภาษณ์หลังเดินทางกลับจากการเยือนประเทศศรีลังกา ถึงกรณีที่ประเทศจีนผลิตกางเกงช้างและขณะนี้กําลังตีตลาดกางเกงช้างของประเทศไทยว่า เรื่องนี้เป็นเรื่องของการค้า และความจริงแล้วเป็นเรื่องของความรวดเร็วทางการค้า คือที่ไหนมีโอกาสก็ต้องเร่งฉกฉวยโอกาส ตนเองคิดว่าต้องเร่งดูเรื่องลิขสิทธิ์ และความรวดเร็วในการฉกฉวยโอกาสทําการค้า  ถ้าเราไม่ทําก็จะมีคนเอาไปทําก่อน  เรื่องนี้ถือเป็นบทเรียนอย่างหนึ่งที่เราจะต้องไปพูดคุยกัน
ผู้สื่อข่าวถามว่า ไทยจําเป็นต้องวางแผนและเพิ่มฐานการผลิตให้มากกว่านี้หรือไม่  นายกรัฐมนตรีกล่าวว่า จะต้องแก้ไขปัญหาที่รากฐานก่อนดีกว่า ว่าเราเข้าใจวิธีทําการตลาดหรือไม่  และเรามีการปกป้องลิขสิทธิ์ด้วยหรือไม่  อย่างที่บอกว่าเรื่องนี้ไม่ใช่เรื่องใหม่ในการทําการค้า หรือธุรกิจ ตรงไหนมีโอกาส  ก็จะมีผู้ที่ฉกฉวยโอกาสตรงนั้น แต่ถ้าเกิดช้าก็จะเสียโอกาสนั้นไป เหมือนหลายเรื่องที่เราอาจจะช้า ทําให้ไม่ทันการณ์ ดังนั้น จําเป็นจะต้องเร่งในหลายๆ เรื่อง เช่น เรื่อง ฟรีวีซ่า การยกระดับพาสปอร์ตของไทย เราก็เป็นผู้นําในการทําเรื่องดังกล่าว เป็นการฉวยโอกาสดึงนักท่องเที่ยวเข้ามาในประเทศไทยได้จํานวนมากในขณะนี้  และยังมีหลายเรื่องที่เราจะต้องทําต่อไป เช่น เรื่องของการท่องเที่ยวที่เราจะต้องถูกฉวยโอกาสให้เรากลายเป็นผู้นําในภูมิภาคนี้
“เรื่องกางเกงช้างแม้จะเป็นเรื่องเล็กๆ แต่ก็เป็นการสะท้อนให้เห็นถึงการทํางานในภาพใหญ่ ว่าการทํางานต้องมีความว่องไว คิดให้เร็วทําให้เร็วและต้องปกป้องผลประโยชน์ของประเทศชาติอย่างสูงสุด” นายกรัฐมนตรี กล่าว
รัฐบาลไทย-ข่าวทำเนียบรัฐบาล-มท.1 ลงพื้นที่ตรวจเยี่ยมตลาดนัดแก้หนี้ พร้อมพบปะให้กำลังใจพี่น้องประชาชนที่ได้รับความเดือดร้อนจากปัญหาหนี้นอกระบบในพื้นที่อำเภอปากช่อง จังหวัดนครราชสีมา
วันเสาร์ที่ 3 กุมภาพันธ์ 2567
03/02/2567
มท.1 ลงพื้นที่ตรวจเยี่ยมตลาดนัดแก้หนี้ พร้อมพบปะให้กําลังใจพี่น้องประชาชนที่ได้รับความเดือดร้อนจากปัญหาหนี้นอกระบบในพื้นที่อําเภอปากช่อง จังหวัดนครราชสีมา
มท.1 ลงพื้นที่ตรวจเยี่ยมตลาดนัดแก้หนี้ พร้อมพบปะให้กําลังใจพี่น้องประชาชนที่ได้รับความเดือดร้อนจากปัญหาหนี้นอกระบบในพื้นที่อําเภอปากช่อง จังหวัดนครราชสีมา
วันนี้ (3 ก.พ. 67) นางสาวไตรศุลี ไตรสรณกุล เลขานุการรัฐมนตรีว่าการกระทรวงมหาดไทยและโฆษกกระทรวงมหาดไทย เปิดเผยว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย (มท.1) ได้เดินทางตรวจเยี่ยมการดําเนินการตลาดนัดแก้หนี้ พร้อมพบปะและให้กําลังใจพี่น้องประชาชนที่ได้รับความเดือดร้อนจากปัญหาหนี้นอกระบบในพื้นที่อําเภอปากช่อง ตามโครงการตลาดนัดแก้หนี้จังหวัดนครราชสีมา ณ หอประชุมอําเภอปากช่อง จังหวัดนครราชสีมา โดยมี นายสยาม ศิริมงคล ผู้ว่าราชการจังหวัดนครราชสีมา พร้อมด้วยหัวหน้าส่วนราชการ นายอําเภอ กํานัน ผู้ใหญ่บ้าน เจ้าหน้าที่ผู้ปฏิบัติงานทุกหน่วยงาน ให้การต้อนรับและรับมอบนโยบายในการแก้ไขปัญหาหนี้นอกระบบตามนโยบายของรัฐบาล
"จากฐานข้อมูล ณ วันที่ 2 กุมภาพันธ์ 2567 พบว่า จังหวัดนครราชสีมา มีผู้ลงทะเบียนหนี้นอกระบบ โดยแบ่งเป็นลูกหนี้ จํานวน 4,796 ราย เจ้าหนี้ จํานวน 3,689 ราย มูลหนี้รวม 403,514,424 บาท สามารถนําลูกหนี้เข้าสู่กระบวนการไกล่เกลี่ยได้ จํานวน 2,192 ราย ไกล่เกลี่ยสําเร็จ จํานวน 739 ราย โดยอําเภอบัวใหญ่ และอําเภอแก้งสนามนาง สามารถนําลูกหนี้และเจ้าหนี้เข้าสู่กระบวนการไกล่เกลี่ยได้ครบ 100% ขณะที่ภาพรวมทั้งจังหวัดสามารถดําเนินการนําลูกหนี้และเจ้าหนี้เข้าสู่กระบวนการไกล่เกลี่ยได้ คิดเป็น 45.70% ของจํานวนลูกหนี้ที่ลงทะเบียนไว้ โดยในส่วนพื้นที่อําเภอปากช่องมีผู้ลงทะเบียนหนี้นอกระบบ แบ่งเป็นลูกหนี้ จํานวน 341 ราย เจ้าหนี้ จํานวน 202 ราย มูลหนี้รวม 42,755,690 บาท สามารถนําลูกหนี้และเจ้าหนี้เข้าสู่กระบวนการไกล่เกลี่ยแล้ว จํานวน 74 ราย คิดเป็น 21.70%" นางสาวไตรศุลีฯ กล่าว
นางสาวไตรศุลีฯ กล่าวเพิ่มเติมว่า สําหรับการจัดตลาดนัดแก้หนี้จังหวัดนครราชสีมา กําหนดจัดเป็นประจําทุกเดือน เดือนละ 2 ครั้ง และระดับอําเภอมีการจัดเป็นประจําทุกสัปดาห์ โดยมีส่วนราชการที่เกี่ยวข้อง และธนาคารของรัฐในพื้นที่ เข้าร่วมให้ความช่วยเหลือแก่ลูกหนี้และเจ้าหนี้ เพื่อแก้ไขปัญหาหนี้ได้อย่างครบวงจร ทั้งการไกล่เกลี่ยหนี้ การดําเนินการตามมาตรการทางกฎหมาย การจัดหาแหล่งทุน แหล่งงาน และแหล่งอาชีพ เพื่อเป็นการอํานวยความสะดวกในการแก้ไขปัญหาหนี้นอกระบบให้อยู่ในที่เดียว (One Stop Service) โดยกระทรวงมหาดไทยยังคงเปิดรับลงทะเบียนพี่น้องประชาชนผู้ได้รับความเดือดร้อนจากปัญหาหนี้นอกระบบ ทั้งทางระบบออนไลน์ที่ https://debt.dopa.go.th หรือลงทะเบียนได้ ณ ที่ว่าการอําเภอ หรือสํานักงานเขตทั่วประเทศ โดยสามารถสอบถามรายละเอียดเพิ่มเติมได้ที่สายด่วนศูนย์ดํารงธรรม โทร. 1567 ตลอด 24 ชั่วโมง
รัฐบาลไทย-ข่าวทำเนียบรัฐบาล-นายกฯ เข้าร่วมพิธีเฉลิมฉลองวันประกาศเอกราชสาธารณรัฐสังคมนิยมประชาธิปไตยศรีลังกา ครั้งที่ 76 ในฐานะแขกเกียรติยศ
วันอาทิตย์ที่ 4 กุมภาพันธ์ 2567
04/02/2567
นายกฯ เข้าร่วมพิธีเฉลิมฉลองวันประกาศเอกราชสาธารณรัฐสังคมนิยมประชาธิปไตยศรีลังกา ครั้งที่ 76 ในฐานะแขกเกียรติยศ
นายกฯ เข้าร่วมพิธีเฉลิมฉลองวันประกาศเอกราชสาธารณรัฐสังคมนิยมประชาธิปไตยศรีลังกา ครั้งที่ 76 ในฐานะแขกเกียรติยศ
วันนี้ (วันที่ 4 กุมภาพันธ์ 2567) เวลา 08.15 น. (ตามเวลาท้องถิ่นกรุงโคลัมโบ ซึ่งช้ากว่าไทย 1.30 ชั่วโมง) ณ ปะรําพิธีหน้าลาน Galle Face Green นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เข้าร่วมพิธีเฉลิมฉลองวันประกาศเอกราชสาธารณรัฐสังคมนิยมประชาธิปไตยศรีลังกา ครั้งที่ 76
โดยนายกรัฐมนตรีได้รับเกียรติในฐานะแขกเกียรติยศ ตามคําเชิญของนายรานิล วิกรมสิงเห (H.E. Mr. Ranil Wickremesinghe) ประธานาธิบดีแห่งสาธารณรัฐสังคมนิยมประชาธิปไตยศรีลังกา ซึ่งถือเป็นช่วงเวลาการเดินทางครั้งประวัติศาสตร์ ความสัมพันธ์ไทย-ศรีลังกา ที่สืบเนื่องยาวนานอย่างแน่นแฟ้น และพร้อมจะต่อยอดในด้านต่างๆ เศรษฐกิจ การค้า การท่องเที่ยว พลังงาน และการประมงสมัยใหม่ต่อไป
ทั้งนี้ ศรีลังกาได้รับเอกราชจากอังกฤษ เมื่อวันที่ 4 กุมภาพันธ์ 2491 (ค.ศ. 1948) และศรีลังกาจัดงานเพื่อเฉลิมฉลองวันประกาศเอกราชฯ ในวันที่ 4 กุมภาพันธ์ ของทุกปี
ภายหลังเสร็จสิ้น นายกรัฐมนตรีพร้อมคณะเดินทางออกจากท่าอากาศยานนานาชาติบันดารานายาเก เวลา 10.00 น. (ตามเวลาท้องถิ่นกรุงโคลัมโบ ซึ่งช้ากว่าไทย 1.30 ชั่วโมง) มายังท่าอากาศยานทหาร 2 (กองบิน 6) ดอนเมือง กรุงเทพฯ
รัฐบาลไทย-ข่าวทำเนียบรัฐบาล-นายกฯ เผย ยังไม่ทราบเรื่องม็อบนัดชุมนุมทำเนียบฯ 5 ก.พ  ยืนยันพร้อมรับฟังปัญหา
วันอาทิตย์ที่ 4 กุมภาพันธ์ 2567
04/02/2567
นายกฯ เผย ยังไม่ทราบเรื่องม็อบนัดชุมนุมทําเนียบฯ 5 ก.พ  ยืนยันพร้อมรับฟังปัญหา
นายกฯ เผย ยังไม่ทราบเรื่องม็อบนัดชุมนุมทําเนียบฯ 5 ก.พ  ยืนยันพร้อมรับฟังปัญหา
วันนี้ (4 กุมภาพันธ์ 2567)  เวลา 15:15 น. ณ ท่าอากาศยาน 2 กองบิน 6 (บน 6) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังให้สัมภาษณ์ถึงกรณีกลุ่มแอมเนสตี้อินเตอร์เนชั่นแนล ประเทศไทย กลุ่มพีมูฟ และเครือข่ายนักศึกษาประชาชนปฏิรูปประเทศ (คปท.) นัดมาชุมนุมที่ทําเนียบรัฐบาลในวันที่ 5 ก.พ.นี้ โดยบางกลุ่มมาเรียกร้องเรื่องนิรโทษกรรมว่า ยังไม่ทราบเรื่อง คงต้องไปสอบถามพูดคุยดูก่อน แต่หน้าที่ของเราคือรับฟังว่ามีปัญหาอะไร
ผู้สื่อข่าวถามว่า จะมอบหมายให้ใครไปประสานกับกลุ่มมวลชนต่างๆ นายกรัฐมนตรีกล่าวว่า ยังไม่ได้มอบหมาย เพราะยังไม่ทราบว่าจะมีม็อบมา จึงยังไม่สามารถมอบหมายได้ และต้องดูก่อนว่าเป็นเรื่องอะไรจะได้มอบหมายได้ถูกต้อง
...
รัฐบาลไทย-ข่าวทำเนียบรัฐบาล-"ชาดา" เปิดงานประเพณี รำลึก 261 ปี พระยาสังฆะบุรีศรีนครอัจจะ จ.สุรินทร์ ดันต่อยอดการท่องเที่ยว ส่งเสริมรายได้คนในพื้นที่
วันเสาร์ที่ 3 กุมภาพันธ์ 2567
03/02/2567
"ชาดา" เปิดงานประเพณี รําลึก 261 ปี พระยาสังฆะบุรีศรีนครอัจจะ จ.สุรินทร์ ดันต่อยอดการท่องเที่ยว ส่งเสริมรายได้คนในพื้นที่
"ชาดา" เปิดงานประเพณี รําลึก 261 ปี พระยาสังฆะบุรีศรีนครอัจจะ จ.สุรินทร์ ดันต่อยอดการท่องเที่ยว ส่งเสริมรายได้คนในพื้นที่
วันนี้ (3 กุมภาพันธ์ 2567) นายชาดา ไทยเศรษฐ์ รัฐมนตรีช่วยว่าการกระทรวงมหาดไทย เป็นประธานเปิดงานประเพณีวันพระคุณรําลึก 261 ปี พระยาสังฆะบุรีศรีนครอัจจะ และพิธีขอขวัญพระคุณข้าวชาวสังฆะ ครั้งที่ 13 ประจําปี 2567 ณ บริเวณลานอนุสาวรีย์พระยาสังฆะบุรีศรีนครอัจจะ อําเภอสังขะ จังหวัดสุรินทร์ โดยมี ส่วนราชการ หัวหน้าหน่วยงาน รัฐวิสาหกิจ ผู้นําท้องถิ่น ผู้บริหารสถานศึกษา ในเขตพื้นที่อําเภอสังขะ และประชาชนเข้าร่วมงานเป็นจํานวนมาก
นายชาดา ระบุว่า อําเภอสังขะ จังหวัดสุรินทร์ ถือว่ามีประวัติความเป็นมายาวนาน และน่าภูมิใจอย่างยิ่งที่มี พระยาสังฆะบุรีศรีนครอัจจะ เป็นผู้ก่อตั้งเมืองสังขะ และน่ายินดีที่ประชาชนชาวสังขะ ต่างร่วมใจกันจัดงานประเพณีวันพระคุณรําลึกพระยาสังฆะบุรีศรีนครอัจจะ และพิธีขอขวัญพระคุณข้าวชาวสังฆะ ขึ้นมาเพื่อรําลึกถึงพระคุณอันประเสริฐของ "ปฐมเจ้าเมืองสังฆะบุรี ศรีนครอัจจะ" รวมถึงสืบสานให้เกิดเป็นงานประเพณี ต่อเนื่องมาเป็นปีที่ 13 ซึ่งยังเป็นการส่งเสริมรายได้ ต่อยอดการท่องเที่ยวให้กับชาวสังฆะในภาพรวมอีกด้วย
สําหรับ ประวัติการจัดงานประเพณีรําลึกถึงพระคุณพระยาสังฆะบุรีศรีนครอัจจะ ซึ่งเป็นผู้ก่อตั้งเมืองสังฆะครั้งแรก ที่บ้านโคกอัจจะปะนึง ซึ่งอุดมสมบูรณ์ไปด้วยต้นยาง (เฌอ เยี่ยง) จึงเรียกว่า ดงยาง ปัจจุบันคือบ้าน โคกดงยาง ตําบลสังขะ ในทุกปีหัวหน้าหมู่บ้านจะจัดหาของป่า มีน้ําผึ้ง แก่นสน ปีกนก นอแรด งาช้าง ไปถวาย จึงเกิดเป็นประเพณีของชาวสังฆะ ดังนั้นชาวอําเภอสังขะ ในฐานะบุตร-หลาน ของพระยาสังฆะบุรีศรีนครอัจจะ จึงได้ดําเนินการจัดงานประเพณีวันพระคุณรําลึก 261 ปี พระยาสังฆะบุรีศรีนครอัจจะ และพิธีขอขวัญพระคุณข้าวชาวสังฆะ ครั้งที่ 13 ประจําปี 2567 ขึ้น
รัฐบาลไทย-ข่าวทำเนียบรัฐบาล-​นายกฯ เผยผลเดินทางศรีลังกา การค้า การลงทุน การท่องเที่ยว พลังงาน และการประมง บอกถึงคนที่รอเงินโครงการ Digital Wallet รัฐบาลจะทำให้ดีที่สุด
วันอาทิตย์ที่ 4 กุมภาพันธ์ 2567
04/02/2567
​นายกฯ เผยผลเดินทางศรีลังกา การค้า การลงทุน การท่องเที่ยว พลังงาน และการประมง บอกถึงคนที่รอเงินโครงการ Digital Wallet รัฐบาลจะทําให้ดีที่สุด
​นายกฯ เผยผลเดินทางศรีลังกา การค้า การลงทุน การท่องเที่ยว พลังงาน และการประมง บอกถึงคนที่รอเงินโครงการ Digital Wallet รัฐบาลจะทําให้ดีที่สุด
นายชัย วัชรงค์ โฆษกประจําสํานักนายกรัฐมนตรีเปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังให้สัมภาษณ์ภายหลังเดินทางกลับจากประเทศศรีลังกาว่า การเดินทางเยือนศรีลังกาครั้งนี้ถือเป็นครั้งแรก และได้มีโอกาสคุยกับภาคเอกชนและภาครัฐบาลได้พูดคุยกันถึงประเด็นเกี่ยวกับความร่วมมือทั้งการลงทุนและการท่องเที่ยวซึ่งต้องมีการประสานการทํางานร่วมกันต่อไป ข้อความหลักที่นายกไปนําเสนอคือ ประเทศไทยเปิดแล้วพร้อมรับการลงทุนและการท่องเที่ยว นําเสนอศักยภาพของเอกชนไทย ปตท. มีศักยภาพสูง ซึ่งจากการหารือกับ รัฐมนตรีว่าการกระทรวงพลังงาน ภาคส่วนด้านพลังงานของศรีลังกา มีความต้องการพลังงานสะอาดสนใจที่จะเรียนรู้เทคโนโลยีของไทย
ซึ่งในโอกาสนี้ นายกรัฐมนตรีกล่าวถึงไฟล์ทบินระหว่างกัน ที่กลับมาเปิดดําเนินการอีกครั้งในวันที่ 31 มีนาคมนี้ และ ส่วนของการประมงที่ศรีลังกามีทรัพยากรทางน้ํามาก แต่ต้องการเทคโนโลยี และเทคนิคจากไทย ซึ่งนายกรัฐมนตรีได้สั่งการให้กระทรวงการต่างประเทศติดตามดูแลต่อไป
โดยนายกรัฐมนตรีได้ตอบคําถามสื่อมวลชน ถึงกรณีไฟไหม้ที่กระทรวงเกษตรและสหกรณ์ ว่าต้องให้ ฝ่ายพิสูจน์หลักฐานแจ้งผลการพิสูจน์ก่อน และกล่าวถึงเรื่อง Digital Wallet ประชาชนที่รอความคืบหน้าของนโยบายนี้ยืนยันว่ารัฐบาลจะทําให้ดีที่สุด ทําให้ถูกต้อง และพร้อมจะปรับปรุงให้เป็นไปตามความถูกต้องแต่ขณะนี้ต้องรอ ป.ป.ช.
รัฐบาลไทย-ข่าวทำเนียบรัฐบาล-โฆษกเกษตร แจง !! เกิดเหตุเพลิงไหม้ที่กระทรวงเกษตร สาเหตุคาดมาจากไฟฟ้าลัดวงจร ซึ่งอยู่ระหว่างการสอบสวนหาข้อเท็จจริง
วันเสาร์ที่ 3 กุมภาพันธ์ 2567
โฆษกเกษตร แจง !! เกิดเหตุเพลิงไหม้ที่กระทรวงเกษตร สาเหตุคาดมาจากไฟฟ้าลัดวงจร ซึ่งอยู่ระหว่างการสอบสวนหาข้อเท็จจริง
โฆษกเกษตร แจง !! เกิดเหตุเพลิงไหม้ที่กระทรวงเกษตร สาเหตุคาดมาจากไฟฟ้าลัดวงจร ซึ่งอยู่ระหว่างการสอบสวนหาข้อเท็จจริง
นางสาวอัยรินทร์ พันธุ์ฤทธิ์ โฆษกกระทรวงเกษตรและสหกรณ์ (ฝ่ายการเมือง) กล่าวถึงเหตุการณ์เพลิงไหม้อาคารกระทรวงเกษตรและสหกรณ์ ว่า เบื้องต้นได้รับรายงานว่า ต้นเพลิงเกิดที่โซนปีกซ้ายของอาคาร ฝั่งห้อง ท่านไชยา พรหมา รัฐมนตรีช่วยว่าการกระทรวงเกษตรและสหกรณ์ เป็นห้องประชุมย่อย ก่อนจะลุกลามไปยังห้องคณะที่ปรึกษา นายไชยา พรหมา รมช.เกษตรและสหกรณ์ ซึ่งภายในห้องต้นเพลิงมีเพียงโต๊ะประชุมยาว 1 ตัว เก้าอี้ประมาณ 10 ตัว ส่วนห้องคณะที่ปรึกษาฯ มีโต๊ะทํางาน และเอกสารต่างๆ ทั้งนี้คาดว่าสาเหตุมาจากไฟฟ้าลัดวงจร และเจ้าหน้าที่ยังห้ามบุคคลที่ไม่เกี่ยวข้องเข้าไปด้านใน เพราะเกรงว่าอาคารจะทรุดตัวเนื่องจากตัวอาคารเก่าแก่ ต้องรอให้โครงสร้างภายในตึกเย็นลงก่อน จึงจะเข้าไปสํารวจความเสียหายและสืบสวนสอบสวนหาข้อเท็จจริงสาเหตุเพลิงไหม้ในครั้งนี้ต่อไป
รัฐบาลไทย-ข่าวทำเนียบรัฐบาล-“เกณิกา”เผย กรมสุขภาพจิต วางแผนสนับสนุน ดูแลสุขภาพใจให้ผู้ปฏิบัติงานในเรือนจำ
วันอาทิตย์ที่ 4 กุมภาพันธ์ 2567
04/02/2567
“เกณิกา”เผย กรมสุขภาพจิต วางแผนสนับสนุน ดูแลสุขภาพใจให้ผู้ปฏิบัติงานในเรือนจํา
“เกณิกา”เผย กรมสุขภาพจิต วางแผนสนับสนุน ดูแลสุขภาพใจให้ผู้ปฏิบัติงานในเรือนจํา ตั้งเป้าลดความเครียด  ภาวะซึมเศร้า สร้างความเข้มแข็งทางใจ
วันนี้ (4 ก.พ. 67) น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวว่า กรมสุขภาพจิต โดยโรงพยาบาลศรีธัญญา ภายใต้การกํากับดูแลของ กระทรวงสาธารณสุข ได้มีการจัดทําแผนการช่วยเหลือดูแลด้านจิตใจผู้ปฏิบัติงานในเรือนจํา ณ เรือนจํากลางบางขวาง พร้อมตั้งเป้าหมายให้ครอบคลุมบุคลากรที่ปฏิบัติงานในเรือนจําจังหวัดนนทบุรี เนื่องจากปัจจุบันการก่อความรุนแรงจากสารเสพติดก่อความรุนแรง ในสังคม ทําให้จํานวนและขนาดของปัญหาสุขภาพจิตผู้ต้องขังมากขึ้น มีผลกระทบต่อบุคลากรที่ปฏิบัติงานกับผู้ต้องขัง ทําให้เกิดภาวะเครียด
น.ส.เกณิกา กล่าวต่อว่า กรมสุขภาพจิตได้สนับสนุนเรือนจํากลางบางขวางในความต้องการดังกล่าว เพื่อเข้ามาช่วยเหลือดูแลด้านจิตใจให้กับบุคลากรที่ปฏิบัติงานในเรือนจํา และเพื่อสนับสนุน ดูแลผู้ปฏิบัติงาน โดยทีมสหวิชาชีพของหน่วยงานในกรมสุขภาพจิตในการประเมินช่วยเหลือดูแลด้านจิตใจผู้ปฏิบัติงานในเรือนจํา ซึ่งคาดหวังว่าจะลดปัญหาที่จะเกิดขึ้นแก่เจ้าหน้าที่ เช่น ความเครียด ภาวะซึมเศร้า และยังเป็นการสร้างความเข้มแข็งทางใจในการพัฒนาคุณภาพชีวิตให้บุคลากรด้วย
“แผนการช่วยเหลือดูแลด้านจิตใจของผู้ปฏิบัติงานในเรือนจํา จะมีการประเมินตรวจเช็คสุขภาพใจ ผ่าน Application Mental Health Check In หรือ www.วัดใจ.com และการให้ความรู้กับบุคลากรในการดูแลด้านจิตใจ การจัดการความเครียด และการจัดทีมสหวิชาชีพลงไปให้ความช่วยเหลือ โดยใช้เครื่อง Biofeedback ประเมินความเครียด การให้คําปรึกษาผ่านระบบ Tele-psychiatry, รวมถึงให้ความช่วยเหลือตามสภาพปัญหาและติดตามต่อเนื่อง โดยมีเป้าหมายให้บุคลากรที่ปฏิบัติงานในเรือนจําจังหวัดนนทบุรี ได้รับการประเมิน และดูแลด้านจิตใจ รู้วิธีการจัดการกับความเครียดและมีคุณภาพชีวิตที่ดีเพิ่มศักยภาพให้กับการทํางาน”น.ส.เกณิกา กล่าว ///
รัฐบาลไทย-ข่าวทำเนียบรัฐบาล-​นายกฯ กล่าวถ้อยแถลงในงาน Sri Lanka – Thailand Business Forum ย้ำให้ ‘ตีเหล็กขณะยังร้อน’ เดินหน้าส่งเสริม และสนับสนุนการใช้ประโยชน์จาก FTA ไทย-ศรีลังกาอย่างเต็มที่
วันเสาร์ที่ 3 กุมภาพันธ์ 2567
03/02/2567
​นายกฯ กล่าวถ้อยแถลงในงาน Sri Lanka – Thailand Business Forum ย้ําให้ ‘ตีเหล็กขณะยังร้อน’ เดินหน้าส่งเสริม และสนับสนุนการใช้ประโยชน์จาก FTA ไทย-ศรีลังกาอย่างเต็มที่
​นายกฯ กล่าวถ้อยแถลงในงาน Sri Lanka – Thailand Business Forum ย้ําให้ ‘ตีเหล็กขณะยังร้อน’ เดินหน้าส่งเสริม และสนับสนุนการใช้ประโยชน์จาก FTA ไทย-ศรีลังกาอย่างเต็มที่
วันนี้ (3 กุมภาพันธ์ 2567) เวลา 16.45 น. (ตามเวลาท้องถิ่นกรุงโคลัมโบ ซึ่งช้ากว่าไทย 1.30 ชั่วโมง) ณ The Balmoral โรงแรม The Kingsbury นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวถ้อยแถลงในงาน Sri Lanka – Thailand Business Networking โดยมีนายรานิล วิกรมสิงเห ประธานาธิบดีแห่งสาธารณรัฐสังคมนิยมประชาธิปไตยศรีลังกา เข้าร่วมงานด้วย นายชัย วัชรงค์ โฆษกประจําสํานักนายกรัฐมนตรี สรุปสาระสําคัญ ดังนี้
นายกฯ เชื่อมั่นการเดินหน้าประเทศของศรีลังกา มั่นใจว่าการที่บริษัทชั้นนําของไทยกว่า 20 แห่งร่วมเดินทางมาในครั้งนี้ และการลงนาม FTA ไทย-ศรีลังกาสะท้อนถึงความรู้สึกเชื่อมั่นในศักยภาพระหว่างกันเช่นกัน
ในด้านการค้าระหว่างไทยและศรีลังกาเติบโตร้อยละ 16 เมื่อเทียบกับปี 2565 คิดเป็นสัดส่วนการส่งออกจากไทยเพิ่มขึ้นร้อยละ 7.4 และส่งออกจากศรีลังกาเพิ่มขึ้นร้อยละ 43 และในภาคการผลิต ที่การแปรรูปอาหารทะเลของศรีลังกามีความโดดเด่น ซึ่งศักยภาพความร่วมมือระหว่างบริษัทจากทั้งสองประเทศสามารถเดินหน้าอุตสาหกรรมนี้สู่ตลาดทั่วโลกได้
ในขณะที่ สินค้าขั้นกลาง (Intermediate Goods) ของไทยเองก็สามารถมีส่วนสนับสนุนอุตสาหกรรมการบริการที่กําลังเติบโตของศรีลังกา ที่รวมไปถึงการพัฒนาทักษะ และการเสริมสร้างขีดความสามารถ ผ่านความร่วมมือระหว่างสถาบันการศึกษาและการโรงแรมระหว่างกัน และในด้านการท่องเที่ยว ทั้งสองประเทศสามารถใช้ประโยชน์จากพื้นฐานความสัมพันธ์ทางวัฒนธรรมและศาสนาที่ใกล้ชิดระหว่างประชาชน โดยเฉพาะที่การบินไทยจะกลับมาให้บริการเที่ยวบินพาณิชย์ กรุงเทพฯ-โคลัมโบ ตั้งแต่วันที่ 31 มีนาคม 2567
ด้านการลงทุน มีบริษัทไทยจํานวนมากดําเนินธุรกิจในศรีลังกา โดยเฉพาะด้านการพัฒนาโครงสร้างพื้นฐาน การผลิต และพลังงาน ซึ่ง นายกฯ สนับสนุนให้บริษัทอื่นๆ ของไทย ใช้ประโยชน์จากโครงการโครงสร้างพื้นฐานที่กําลังเติบโตของศรีลังกา และความได้เปรียบทางภาษีในตลาดต่างประเทศ และการเชื่อมโยงทางทะเล ศรีลังกาสามารถเป็นพันธมิตรสําคัญของไทย ที่มีเป้าหมายในการเป็นศูนย์กลางด้านโลจิสติกส์ในภูมิภาคอาเซียน ด้วยโครงการ Landbridge ของไทยที่จะเชื่อมทะเลอันดามันกับอ่าวไทย และลดเวลาการขนส่งระหว่างมหาสมุทรแปซิฟิกและมหาสมุทรอินเดีย
และด้วยสุภาษิตที่ว่า ‘จงตีเหล็กขณะยังร้อน’ นายกฯ พร้อมสนับสนุนธุรกิจจากทั้งสองฝ่ายให้ใช้ประโยชน์อย่างเต็มที่จาก FTA ที่ลงนามในวันนี้ และอวยพรให้งานในวันนี้ประสบความสําเร็จ
รัฐบาลไทย-ข่าวทำเนียบรัฐบาล-รมช.ไชยา ติดตามความเสียหายเหตุเพลิงไหม้กระทรวงเกษตรฯ  ยืนยันไม่มีเอกสารสำคัญเสียหาย ไม่เกี่ยวการเมือง
วันอาทิตย์ที่ 4 กุมภาพันธ์ 2567
รมช.ไชยา ติดตามความเสียหายเหตุเพลิงไหม้กระทรวงเกษตรฯ  ยืนยันไม่มีเอกสารสําคัญเสียหาย ไม่เกี่ยวการเมือง
รมช.ไชยา ติดตามความเสียหายเหตุเพลิงไหม้กระทรวงเกษตรฯ ยืนยันไม่มีเอกสารสําคัญเสียหาย ไม่เกี่ยวการเมือง
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เข้าติดตามความเสียหายเหตุเพลิงไหม้กระทรวงเกษตรและสหกรณ์ ณ บริเวณด้านหน้ากระทรวงเกษตรและสหกรณ์ และให้สัมภาษณ์ว่า ในเบื้องต้นคาดว่าต้นเพลิงมาจากบริเวณห้องครัวชั้น 2 ของโซนห้อง รมช.ไชยา ที่ได้รับความเสียหายอย่างหนัก และห้องน้ํา ส่วนห้องคณะทํางานได้รับความเสียหายเล็กน้อย เช่น โต๊ะ เก้าอี้ ฝ้าเพดาน ผ้าม่าน ส่วนสาเหตุในการเกิดเพลิงไหม้ในครั้งนี้ ต้องรอผลการพิสูจน์หาสาเหตุการเกิดเพลิงไหมต่อไป
รัฐมนตรีช่วยว่าการกระทรวงเกษตรและสหกรณ์ กล่าวว่า ในส่วนของเอกสารสําคัญไม่ได้เก็บไว้ที่กระทรวง แต่เก็บไว้ในระบบอิเล็กทรอนิกส์ และไม่ได้รับความเสียหาย นอกจากนี้ตนไม่ได้รับมอบหมายในการอนุมัติเรื่องต่าง ๆ จึงไม่ได้กังวลในเรื่องนี้ ส่วนที่กํากับดูแลก็มีการสั่งการไป ซึ่งทุกหน่วยงานก็ดําเนินการตามขั้นตอนปกติ อย่าพยายามโยงไปประเด็นการเมืองที่กําลังเป็นกระแส เพราะตนไม่ได้กํากับดูแลกรมการข้าว และไม่ได้มีส่วนเกี่ยวข้องกับคดีต่าง ๆ ตนยืนยันความบริสุทธิ์ และกล้าท้าเปิดดูกล้องวงจรปิด เมื่อถามว่าขณะนี้ยังไม่สามารถเข้าทํางานได้จะมีผลต่อการบริหารงานหรือไม่ รมช.ไชยา กล่าวว่า สําหรับตนอยู่ที่ไหนก็สามารถทําหน้าที่ได้ ไม่ได้ยึดติดเรื่องสถานที่ เนื่องจากว่าตนเป็นคนง่าย ๆ สบาย ๆ สามารถทํางานได้ทุกที่ ส่วนวันนี้ยังเข้าไปสํารวจความเสียหายไม่ได้ เพราะยังไม่ได้รับอนุญาตจากกองพิสูจน์หลักฐาน แต่พรุ่งนี้อาจจะขออนุญาตเข้าไปดูห้องทํางานของตน เพื่อดูว่าเกิดความเสียหายมากน้อยเพียงใดต่อไป
ทั้งนี้ กระทรวงเกษตรฯ ได้มีมาตรการรักษาความปลอดภัย การเข้า - ออก ภายในกระทรวงเกษตรและสหกรณ์ ดังนี้ 1) เจ้าหน้าที่กระทรวงเกษตรและสหกรณ์ให้คล้องบัตรประจําตัวเจ้าหน้าที่ หากไม่มีบัตรประจําตัวต้องแลกบัตรก่อนเข้าภายในกระทรวงทุกครั้ง รวมทั้งการขับรถยนต์ส่วนบุคคลด้วย ต้องแสดงบัตรเจ้าหน้าที่กระทรวงเกษตรทุกครั้ง 2) บุคคลภายนอกที่มาติดต่อราชการ หรือร้านค้า ให้แลกบัตรทุกครั้งและ 3) การจราจร สามารถเข้าได้ทางประตู 1 ฝั่งถนนราชดําเนิน และออกทางประตู 3 ฝั่งถนนวิสุทธิกษัตริย์ ประตู 2 ปิด
รัฐบาลไทย-ข่าวทำเนียบรัฐบาล-ผบ.ทบ. รายงานผลการป้องกัน-กวาดล้างยาเสพติด และการลักลอบนำเข้ายางพาราเถื่อน
วันอาทิตย์ที่ 4 กุมภาพันธ์ 2567
04/02/2567
ผบ.ทบ. รายงานผลการป้องกัน-กวาดล้างยาเสพติด และการลักลอบนําเข้ายางพาราเถื่อน
ผบ.ทบ. รายงานผลการป้องกัน-กวาดล้างยาเสพติด และการลักลอบนําเข้ายางพาราเถื่อนกาญจนบุรีเข้มงวดทุกช่องทาง หลังนายกฯ ต่อสายตรง
วันที่ 4 ก.พ.67 หลังจากที่นายเศรษฐา ทวีสิน นายกรัฐมนตรีได้ต่อสายถึงพล.อ. เจริญชัย หินเธาว์ ผู้บัญชาการกองทัพบก เพื่อขอให้ยังคงกวาดล้างยางพาราเถื่อน และเฝ้าระวังตามแนวชายแดนป้องกันการลักลอบนําเข้าอย่างเข้มงวดเมื่อวันที่ 1 ก.พ. 2567 ที่ผ่านมา ผู้บัญชาการทหารบกจึงรายงานผลการดําเนินการมายังนายกรัฐมนตรี ดังนี้
1. กองทัพบกได้ประสานความร่วมมือกับฝ่ายเมียนมาในการช่วยสกัดกั้นการลักลอบนําเข้ายางพาราเข้ามายังฝั่งไทย ซึ่งได้รับความร่วมมือเป็นอย่างดี
2. ร่วมกับส่วนราชการที่เกี่ยวข้อง ตรวจสอบพื้นที่ปลูกยาง และปรับปรุงฐานข้อมูล ให้ทันสมัยและถูกต้อง พร้อมชี้แจงทําความเข้าใจกับเกษตรกรและผู้ประกอบการรับซื้อยาง รวมทั้งการบูรณาการกําลังกับหน่วยงานของกระทรวงเกษตรฯ ป้องปรามไม่ให้มีการรับซื้อยางที่ไม่สามารถตรวจสอบที่มาได้
3. หน่วยงานด้านความมั่นคงตั้งจุดตรวจร่วมแบบประจําที่ โดยบูรณาการร่วมกับภาคประชาชนในพื้นที่ และจัดตั้งจุดตรวจร่วมความมั่งคงเพิ่มเติม ณ บ้านห้วยมาลัย อ.สังขละบุรี พร้อมจัดตั้งจุดสกัดแบบไม่ประจําที่ ไม่เป็นห้วงเวลาตามเส้นทางหลบเลี่ยง
4. ลาดตระเวนพื้นที่เป้าหมายอย่างสม่ําเสมอ เสริมด้วยการติดตั้งกล้องวงจรปิดในจุดล่อแหลม รวมทั้งการใช้โดรนตรวจการณ์มุมสูง และ
5. ดําเนินการตามมาตรการควบคุมยางพาราอย่างเคร่งครัด เช่น เมื่อเกษตรกรจะนําผลผลิตไปจําหน่ายยังโรงรับซื้อยางพารา จะต้องแสดงหลักฐานการทําสวนยางและปริมาณผลผลิตรายปีที่ กยท. คํานวณไว้แล้วต่อเจ้าหน้าที่ประจําจุดตรวจ และเมื่อนําผลผลิตไปจําหน่ายแล้ว ให้แสดงหลักฐานการจําหน่ายต่อเจ้าหน้าที่ประจําจุดตรวจอีกครั้ง เพื่อตัดยอดผลผลิตออกจากบัญชีคุม ในส่วนของผู้ประกอบการรับซื้อยาง จะต้องเก็บใบเสร็จจากการรับซื้อไว้เป็นหลักฐาน เพื่อให้เจ้าหน้าที่ ตรวจสอบ เมื่อมีการเคลื่อนย้ายยางพาราออกนอกพื้นที่เพื่อนําไปจําหน่ายในพื้นที่อื่นต่อไป
สําหรับมาตรการป้องกันและสกัดกั้นการลักลอบนําเข้ายาเสพติด กองทัพได้พัฒนาระบบการแจ้งเตือนโดยเมื่อตรวจพบสิ่งบอกเหตุหรือการกระทําผิด ให้สามารถแจ้งเตือนไปยังหน่วยงานที่เกี่ยวข้องได้อย่างทันท่วงที ไม่เกิดการรั่วไหลของ ข่าวสาร เพื่อให้สามารถยับยั้ง สกัดกั้น และจับกุมผู้กระทําผิดได้อย่างมีประสิทธิภาพ รวมถึงมีการจัดระเบียบหมู่บ้านชายแดน เสริมสร้างการมีส่วนร่วมของภาคประชาชน และประสานกับฝ่ายเมียนมา ในการร่วมกันเฝ้าระวังแจ้งเตือน สกัดกั้นและปราบปราม การลักลอบ ลําเลียงยาเสพติดและสิ่งผิดกฎหมายข้ามประเทศตามช่องทางต่างๆ ตามแนวชายแดน ไปจนถึงการปรับปรุงพัฒนาเทคนิค วิธีการ และเครื่องมือในการป้องกันและสกัดกั้นการกระทําผิด กฎหมายให้มีประสิทธิภาพ เช่น การนําเทคโนโลยีที่ทันสมัยมาใช้ ณ จุดตรวจ เพื่อช่วยในการตรวจสอบการลักลอบลําเลียงยา เสพติดและสิ่งผิดกฎหมาย เช่น เครื่อง X-Ray, อุปกรณ์ตรวจจับรถเป้าหมายจากป้ายทะเบียนรถ (License Plate) แบบมีระบบแจ้งเตือนทันที เมื่อรถเป้าหมายผ่านจุดตรวจ, รวมทั้งเครื่องอ่านบัตรประจําตัว ประชาชน (Smart Card Reader) ที่มีการเชื่อมโยงฐานข้อมูลบุคคลต้องสงสัยหรือผู้ที่มีหมายจับเข้ากับ เครื่องอ่านบัตรฯ เป็นต้น ////
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ส่งเสริมศักยภาพส่งออกสินค้าปศุสัตว์ ส่งผลไทยสามารถส่งออกชิ้นส่วนเครื่องในเป็ดไปจีน
วันอาทิตย์ที่ 4 กุมภาพันธ์ 2567
04/02/2567
โฆษกรัฐบาลเผย นายกฯ ส่งเสริมศักยภาพส่งออกสินค้าปศุสัตว์ ส่งผลไทยสามารถส่งออกชิ้นส่วนเครื่องในเป็ดไปจีน
โฆษกรัฐบาลเผย นายกฯ ส่งเสริมศักยภาพส่งออกสินค้าปศุสัตว์ ส่งผลไทยสามารถส่งออกชิ้นส่วนเครื่องในเป็ดไปจีน คาดการณ์ว่ามีศักยภาพเพิ่มมูลค่าการส่งออกอีก 1 พันล้านบาทต่อปี
วันนี้ 4 กุมภาพันธ์ 2567 นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ส่งเสริมศักยภาพการส่งออกสินค้าปศุสัตว์ที่มีคุณภาพ และเป็นที่ยอมรับในระดับนานาชาติ ทําให้ไทยสามารถส่งออกชิ้นส่วนจากสัตว์ปีกไปยังประเทศจีนได้เพิ่มขึ้นอีกหนึ่งประเภท ได้แก่ ชิ้นส่วนเครื่องในเป็ด 18 รายการ ตามข้อกําหนดหลักเกณฑ์การตรวจสอบ การกักกัน และสุขอนามัยทางสัตวแพทย์ โดยคาดการณ์เป้าหมายเพิ่มมูลค่าการส่งออกผลิตภัณฑ์สัตว์ปีกไปยังประเทศจีน จากชิ้นส่วนเครื่องในเป็ดเพิ่มขึ้นถึง 1 พันล้านบาทต่อปี
โฆษกประจําสํานักนายกรัฐมนตรี กล่าวว่า ประเทศจีนมีความเชื่อมั่นในคุณภาพ มาตรฐาน ความปลอดภัยของสินค้าปศุสัตว์ไทย โดยจากการลงนามร่วมกัน ในความตกลงเพื่อแก้ไขพิธีสารว่าด้วยหลักเกณฑ์การตรวจสอบ การกักกัน และสุขอนามัยทางสัตวแพทย์ เพื่อการส่งออกเนื้อสัตว์ปีกแช่แข็งและชิ้นส่วนสัตว์ปีกไทยไปจีน ระหว่างกระทรวงเกษตรและสหกรณ์แห่งราชอาณาจักรไทย และสํานักงานศุลกากรแห่งสาธารณรัฐประชาชนจีน (General Administration of Custom of People ‘s Republic of China : GACC) เมื่อวันที่ 29 มกราคม 2567 ได้ขยายผลเพิ่มเติมจากการลงนามในพิธีสารฉบับเดิม ที่ลงนามเมื่อปี 2561 ที่มีข้อกําหนดให้ประเทศไทยสามารถส่งออกผลิตภัณฑ์จากสัตว์ปีกได้ 3 ประเภท ได้แก่ 1. เนื้อไก่ 2. เนื้อเป็ด และ 3. เครื่องในไก่
ทั้งนี้ การลงนามดังกล่าว ได้ขยายผลให้ประเทศไทยสามารถส่งออกผลิตภัณฑ์สัตว์ปีกจําพวกเครื่องในเป็ดได้เพิ่มเติม ซึ่งเป็นที่นิยมบริโภคในประเทศจีน โดยแบ่งเป็นชิ้นส่วนเครื่องในเป็ด 18 รายการ ได้แก่ 1.ตีนเป็ด 2.ข้อปีกเป็ด 3.ปีกกลางเป็ด 4.ปลายปีกเป็ด 5.ปีกบนเป็ด 6.ตับเป็ด 7.คอเป็ด 8.กึ๋นเป็ด 9.หัวใจเป็ด 10.ไตเป็ด 11.ลิ้นเป็ด 12.หัวเป็ด 13.ปากเป็ด 14.กระดูกเป็ด 15.กระดูกอ่อนเป็ด 16.เอ็นเป็ด 17.ไขมันเป็ด และ 18.หนังเป็ด ซึ่งสินค้าเหล่านี้เป็นที่นิยมบริโภคในจีน จึงคาดการณ์ว่าจะส่งผลให้มูลค่าส่งออกชิ้นส่วนและเครื่องในเป็ดเพิ่มเติมถึงกว่า 1,000 ล้านบาทต่อปี
โฆษกประจําสํานักนายกรัฐมนตรี กล่าวเพิ่มเติมว่า สถิติในปี 2566 ประเทศไทยได้ส่งออกสินค้าปศุสัตว์ไปยังประเทศจีน รวมมูลค่าประมาณ 19,000 ล้านบาท โดยแบ่งเป็นผลิตภัณฑ์จากสัตว์ปีกประเภทเครื่องในไก่ มูลค่า 16,900 ล้านบาท สินค้าปศุสัตว์ประเภทกลุ่มอาหารสัตว์เลี้ยง มูลค่า 1,200 ล้านบาท และกลุ่มอื่นๆ ได้แก่ นม ไข่ น้ําผึ้ง รังนก มูลค่า 1,000 ล้านบาท
“นายกรัฐมนตรีส่งเสริมศักยภาพการผลิต และส่งออกสินค้าปศุสัตว์ให้ได้คุณภาพและตรงตามมาตรฐาน ด้วยมาตรการทางด้านการผลิตและปศุสัตว์ที่เข้มงวด ซึ่งเชื่อว่าจากการลงนามดังกล่าวเพิ่มเติม จะส่งผลเพิ่มมูลค่าการส่งออกผลิตภัณฑ์จากสัตวปีกของประเทศไทยไปยังประเทศจีน และช่วยขยายตลาดส่งออกสินค้าปศุสัตว์ของไทยไปยังต่างประเทศ สร้างโอกาสการลงทุนและการค้า ให้เกษตรกร และเพิ่มรายได้เข้าประเทศ ทั้งนี้ เชื่อมั่นว่าผลของการลงนามความตกลงต่างๆผ่านการผลักดันของรัฐบาลนี้จะสําเร็จเห็นดอกผลอย่างต่อเนื่อง” นายชัย กล่าว .....
รัฐบาลไทย-ข่าวทำเนียบรัฐบาล-มท.1 ย้ำแผนรับมือแล้งปีนี้ กำชับจังหวัดให้ข้อมูลประชาชนเข้าใจสถานการณ์น้ำในพื้นที่ สร้างความร่วมมือประหยัด เฝ้าระวังปัญหาการแย่งชิงน้ำพื้นที่เกษตร
วันอาทิตย์ที่ 4 กุมภาพันธ์ 2567
04/02/2567
มท.1 ย้ําแผนรับมือแล้งปีนี้ กําชับจังหวัดให้ข้อมูลประชาชนเข้าใจสถานการณ์น้ําในพื้นที่ สร้างความร่วมมือประหยัด เฝ้าระวังปัญหาการแย่งชิงน้ําพื้นที่เกษตร
โฆษกมหาดไทย เผย.. มท.1 ย้ําแผนรับมือแล้งปีนี้ กําชับจังหวัดให้ข้อมูลประชาชนเข้าใจสถานการณ์น้ําในพื้นที่ สร้างความร่วมมือประหยัด เฝ้าระวังปัญหาการแย่งชิงน้ําพื้นที่เกษตร
น.ส.ไตรศุลี ไตรสรณกุล เลขานุการ รมว.มหาดไทย และ โฆษกกระทรวงมหาดไทย กล่าวว่า เมื่อเร็ว ๆ นี้ กรมอุตุนิยมวิทยาได้เผยผลการคาดการณ์สภาพอากาศว่าประเทศไทยจะเข้าสู่ฤดูร้อน ปี 67 ตั้งแต่สัปดาห์ที่ 4 ของเดือน ก.พ. เป็นต้นไป ประเทศไทยตอนบนจะมีอุณหภูมิเฉลี่ยสูงกว่าค่าปกติ 1.0-1.5 องศาเซลเซียส (ค่าปกติ 35.4องศา) ปริมาณฝนรวมเฉลี่ยจะน้อยกว่าค่าปกติร้อยละ 30
นายอนุทิน ชาญวีรกูล รองนายกรัฐมนตรีและรมว.มหาดไทย มีความห่วงใยต่อกรณีที่สภาพอากาศที่มีแนวโน้มจะแห้งแล้งกว่าปีที่ผ่านมา จึงได้กําชับผ่านกองบัญชาการป้องกันและบรรเทาสาธารณภัยแห่งชาติ (บกปภ.ช.) โดยกรมป้องกันและบรรเทาสาธารณภัย (ปภ.) ให้มีการบูรณาการการทํางานกับแต่ละจังหวัดเตรียมความพร้อมเพื่อรับมือ ป้องกันและแก้ไขปัญหาภัยแล้งสําหรับปี 67
น.ส.ไตรศุลี กล่าวว่า การดําเนินการภายใต้แผนงานของ บกปภ.ช. ประกอบไปด้วยหลายส่วน แต่ รมว.มหาดไทยได้เน้นย้ําขอให้ทุกจังหวัดให้ความสําคัญกับการประชาสัมพันธ์สร้างความรับรู้ให้กับประชาชน ภาคส่วนต่าง ๆ ให้มีความเข้าใจถึงสถานการณ์น้ําในพื้นที่ของตนเอง ทราบถึงมาตรการบริหารจัดการน้ําของภาครัฐ เพื่อให้เกิดความเข้าใจร่วมกัน จนเกิดความร่วมมือในการประหยัดน้ํา เชิญชวนประชาชนจิตอาสาในพื้นที่ให้เข้ามามีส่วนร่วมในการซ่อม บํารุง รักษาภาชนะเก็บน้ํา แหล่งกักเก็บน้ําให้พร้อมใช้ประโยชน์อย่างมีประสิทธิภาพ
นอกจากนี้ พร้อมกับการเตรียมกําลังเจ้าหน้าที่ เครื่องจักรและเครื่องมือของทั้งหน่วยงานพลเรือน ทหาร องค์กรปกครองส่วนท้องถิ่นให้ ให้พร้อมสํารหับช่วยเหลือประชาชนในพื้นที่เสี่ยงภัยแล้งได้ตลอด 24 ชั่วโมงแล้ว รมว.มหาดไทย ได้กําชับให้ฝ่ายปครองประสานกับฝ่ายความมั่นคง ทหาร ตํารวจ ในพื้นที่สอดส่อง และทําความเข้าใจกับประชาชนในกรณีที่ในพื้นที่เกิดการขาดแคลนน้ําโดยเฉพาะกรณีของพื้นที่เกษตร เฝ้าระวังไม่ให้เกิดปัญหาการแย่งชิงน้ํา หรือมีการนําประเด็นขาดแคลนน้ําไปสู่ความขัดแย้งอื่น ๆ ในสังคม ซึ่งการจัดสรรน้ําเพื่อการเกษตรนั้น ให้ดําเนินการตามแนวทางการป้องกันและบรรเทาสาธารณภัยด้านการเกษตรในช่วงฤดูแล้ง 2566/67 ของกระทรวงเกษตร โดยเคร่งครัด
"ด้วยคาดการณ์ว่าปีนี้จะมีภาวะแล้งกว่าปีที่ผ่านมา ท่านอนุทินจึงมีความห่วงใยพี่น้องประชาชน และกําชับ ปภ. และทุกจังหวัดให้เตรียมการให้พร้อมและดําเนินการตามแผนงานของ บกปภ.ช. อย่างเคร่งครัด ทั้งการตั้งคณะทํางานติดตามสถานการณ์ เพื่อประเมินแนวโน้มการเกิดภัยแล้ง ทบทวนและจัดทําแผนเผชิญเหตุให้สอดคล้องกับสถานการณ์น้ําแต่ละพื้นที่ และบางช่วงที่อาจเกิดพายุฤดูร้อน ให้ดําเนินการแจ้งข้อมูลประชาชนทราบผ่านช่องทางต่างๆ เพื่อให้มีการป้องกัน ลดความเสียหายต่อชีวิต ทรัพย์สินและพืชผลทางการเกษตรได้" น.ส.ไตรศุลี กล่าว
ทั้งนี้ ประชาชนสามารถติดตามประกาศการแจ้งเตือนภัยต่างๆ ทางแอปพลิเคชัน “THAI DISASTER ALERT” ในกรณีได้รับความเดือดร้อนจากสาธารณภัย สามารถแจ้งเหตุและขอความช่วยเหลือทางไลน์ “ปภ.รับแจ้งเหตุ1784” โดยเพิ่มเพื่อน Line ID @1784DDPM รวมถึงสายด่วนนิรภัย1784 ตลอด 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาลเผยผล Super Poll ประชาชนส่วนใหญ่ เชื่อมั่น รอคอย เงิน Digital Wallet
วันอาทิตย์ที่ 4 กุมภาพันธ์ 2567
04/02/2567
โฆษกรัฐบาลเผยผล Super Poll ประชาชนส่วนใหญ่ เชื่อมั่น รอคอย เงิน Digital Wallet
โฆษกรัฐบาลเผยผล Super Poll ประชาชนส่วนใหญ่ เชื่อมั่น รอคอย เงิน Digital Wallet
นายชัย วัชรงค์ โฆษกประจําสํานักนายกรัฐมนตรีเปิดเผยถึง ผลการศึกษาของสํานักวิจัย Super Poll ซึ่ง ศึกษาเรื่องเงินดิจิทัลที่ประชาชนเชื่อมั่นและรอคอย
โฆษกประจําสํานักนายกรัฐมนตรีระบุว่า ตัวอย่างประชาชนทุกสาขาอาชีพทั่วประเทศ ดําเนินโครงการทั้งการวิจัยเชิงปริมาณ (Quantitative Research) และการวิจัยเชิงคุณภาพ (Qualitative Research) จํานวนทั้งสิ้น 1,120 ราย ระหว่างวันที่ 1–3 กุมภาพันธ์ 2567 ที่ผ่านมา พบว่า ในกลุ่มผู้มีรายได้น้อยคือรายได้ต่ํากว่า 15,000 บาทมีความเชื่อมั่นร้อยละ 71.3 และ กลุ่มผู้มีรายได้ระหว่าง 15,000 – 35,000 บาทต่อเดือน มีความเชื่อมั่นร้อยละ 71.6 ในขณะที่ กลุ่มรายได้เกิน 35,000บาทขึ้นไป มีความเชื่อมั่นร้อยละ 57.5 ว่าการแจกเงินดิจิทัลจะช่วยกระตุ้นเศรษฐกิจ
โดยเมื่อแบ่งออกตามภูมิภาคของผู้มีสิทธิเลือกตั้ง พบว่าในกลุ่มคนในภาคเหนือ มีความเชื่อมั่นสูงสุด คือร้อยละ 75.4 รองลงมา กลุ่มคนในภาคกลางมีความเชื่อมั่นร้อยละ 74.2 กลุ่มคนในภาคอีสาน มีความเชื่อมั่นร้อยละ 73.6 กลุ่มคนกรุงเทพมหานครมีความเชื่อมั่นร้อยละ 68.7 และกลุ่มคนในภาคใต้มีความเชื่อมั่นร้อยละ 65.8 ตามลําดับ
ทั้งนี้ เมื่อแบ่งกรณีศึกษาตามอายุ กลุ่มคนรุ่นใหม่ ทั้งกลุ่มคนอายุน้อยคือต่ํากว่า 20 ปี ร้อยละ 54.1 และกลุ่มคนอายุระหว่าง 20 – 29 ปี ร้อยละ 47.2 กลุ่มคนอายุ 60 ปีขึ้นไป ร้อยละ 42.5 กลุ่มคนอายุ 40 – 49 ปี ร้อยละ 31.7 และกลุ่มคน อายุ 50 – 59 ปี ร้อยละ 26.7 ระบุว่าควรเดินหน้านโยบายแจกเงินดิจิทัลต่อ
“รัฐบาลรับฟังทุกความคิดเห็น และเข้าใจดีถึงระดับความวิกฤตทางเศรษฐกิจที่เกิดขึ้นกับประชาชน โดยรัฐบาลพร้อมเดินหน้าตามนโยบายที่เชื่อมั่นว่าจะเกิด ประโยชน์สูงสุดกับประเทศและประชาชนไทย“ นายชัย กล่าว
รัฐบาลไทย-ข่าวทำเนียบรัฐบาล-ธพส. ขานรับนโยบาย ก.คลัง เร่งกระตุ้น ศก.ไทย คุย 6 เดือน สามารถอัดเม็ดเงินเข้าระบบได้กว่า  3,254 ลบ. พร้อมสนับสนุนสมาคมตะกร้อฯ ซอฟต์เพาเวอร์ของประเทศ ตามโครงการ 1 กีฬา 1 รสก.พลัส
วันจันทร์ที่ 5 กุมภาพันธ์ 2567
05/02/2567
ธพส. ขานรับนโยบาย ก.คลัง เร่งกระตุ้น ศก.ไทย คุย 6 เดือน สามารถอัดเม็ดเงินเข้าระบบได้กว่า  3,254 ลบ. พร้อมสนับสนุนสมาคมตะกร้อฯ ซอฟต์เพาเวอร์ของประเทศ ตามโครงการ 1 กีฬา 1 รสก.พลัส
DAD ดําเนินการตามนโยบายของนายกฤษฎา จีนะวิจารณะ รมช.คลัง เร่งเบิกจ่ายงบลงทุนให้เป็นไปตามแผนการดําเนินงาน โดยไตรมาสแรกของปีงบประมาณ 2567 (ตุลาคม - ธันวาคม) ได้เบิกจ่ายงบลงทุนรวมวงเงินกว่า 2,313 ลบ.
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด (ธพส.) หรือ DAD Asset Development เปิดเผยว่า DAD ได้ดําเนินการตามนโยบายของรัฐมนตรีช่วยว่าการกระทรวงการคลัง (นายกฤษฎา จีนะวิจารณะ) เรื่องการเร่งเบิกจ่ายงบลงทุนให้เป็นไปตามแผนการดําเนินงาน โดยไตรมาสแรกของปีงบประมาณ 2567 (ตุลาคม - ธันวาคม) ได้เบิกจ่ายงบลงทุนรวมวงเงินกว่า 2,313 ล้านบาท และช่วงไตรมาสนี้(มกราคม – มีนาคม) มีแผนเบิกจ่ายงบลงทุนอีกกว่า 941 ล้านบาท โดยหลักๆ เป็นการใช้จ่ายเพื่อลงทุนก่อสร้าง ได้แก่ โครงการพัฒนาพื้นที่ส่วนขยายศูนย์ราชการเฉลิมพระเกียรติฯ โซน C รวมถึงการก่อสร้างในธุรกิจที่ DAD รับพัฒนา ได้แก่ โครงการก่อสร้างอาคารอเนกประสงค์ กรมสรรพสามิต
“จากนโยบายของรัฐบาลและกระทรวงการคลัง ที่ต้องการให้รัฐวิสาหกิจช่วยเร่งในเรื่องของงบลงทุนและการใช้จ่าย เพื่อให้เงินในส่วนนี้ได้เข้าไปช่วยขับเคลื่อนและกระตุ้นเศรษฐกิจ โดยเฉพาะในช่วงนี้ที่งบประมาณปี 2567 ยังอยู่ในขั้นตอนการพิจารณา DAD ได้ปฏิบัติตามนโยบายนี้มาตลอด โดยกําชับให้หน่วยที่เกี่ยวข้องเร่งตรวจรับและเบิกจ่ายงบประมาณอย่างเคร่งครัดตามงวดงาน โดยการลงทุนของ DAD ส่วนใหญ่เป็นการก่อสร้าง จึงมีส่วนช่วยกระจายรายได้เข้าสู่ภาคแรงงานก่อสร้างจํานวนมาก โดยเฉพาะการก่อสร้างอาคารโซน C ซึ่งมีขนาดใหญ่มากถึง 660,000 ตารางเมตร”
ทั้งนี้งบลงทุนที่กล่าวมาข้างต้นนั้น เป็นการใช้จ่ายตามแผนงานโครงการที่วางไว้ ซึ่ง DAD ยังมีโครงการลงทุนในส่วนธุรกิจรับพัฒนาและก่อสร้างอาคาร ซึ่งในปี 2567 เตรียมดําเนินการก่อสร้าง 2 โครงการ รวมมูลค่ากว่า 11,953 ล้านบาท ได้แก่ 1. โครงการก่อสร้างอาคารสํานักงานและที่พักอาศัยของกรมสรรพากร ซอยสุขุมวิท 11 วงเงินลงทุน 992 ล้านบาท และ 2. โครงการก่อสร้างอาคารที่ทําการและสนามกีฬาของกรมพลศึกษา ตําบลแพรกษา อําเภอเมืองสมุทรปราการ จังหวัดสมุทรปราการ วงเงินลงทุน 10,961 ล้านบาท อีกทั้งยังอยู่ระหว่างหารือเพื่อก่อสร้างอาคารสํานักงานสรรพสามิตภาคที่ 10 หลังใหม่ ย่านลาดพร้าว – วังหิน
นอกจากนี้ DAD ยังได้เข้าร่วมโครงการ 1 กีฬา 1 รัฐวิสาหกิจพลัส ตามนโยบายรัฐบาล โดยได้ให้การสนับสนุนสมาคมกีฬาตะกร้อแห่งประเทศไทย ระยะเวลา 4 ปี แบ่งเป็นการให้เงินสนับสนุนแก่สมาคมฯ และสนับสนุนพื้นที่การจัดการแข่งขันกีฬาตะกร้อ โดยจะใช้พื้นที่บริเวณลานอเนกประสงค์ของอาคาร B ศูนย์ราชการเฉลิมพระเกียรติฯ ถนนแจ้งวัฒนะ
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลส่งเสริมการท่องเที่ยวในช่วงเทศกาลตรุษจีน พร้อมจัดกิจกรรมประชาสัมพันธ์กระตุ้นการท่องเที่ยว เพิ่มโอกาสทางเศรษฐกิจไทย
วันจันทร์ที่ 5 กุมภาพันธ์ 2567
05/02/2567
โฆษกรัฐบาลเผย รัฐบาลส่งเสริมการท่องเที่ยวในช่วงเทศกาลตรุษจีน พร้อมจัดกิจกรรมประชาสัมพันธ์กระตุ้นการท่องเที่ยว เพิ่มโอกาสทางเศรษฐกิจไทย
โฆษกรัฐบาลเผย รัฐบาลส่งเสริมการท่องเที่ยวในช่วงเทศกาลตรุษจีน พร้อมจัดกิจกรรมประชาสัมพันธ์กระตุ้นการท่องเที่ยว เพิ่มโอกาสทางเศรษฐกิจไทย คาดการณ์สร้างรายได้ทางการท่องเที่ยวรวมประมาณ 34,390 ล้านบาท
วันนี้ (5 กุมภาพันะ์ 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ส่งเสริมการท่องเที่ยวประเทศไทยในช่วงเทศกาลตรุษจีน พร้อมจัดกิจกรรมประชาสัมพันธ์กระตุ้นมูลค่าการท่องเที่ยว เพิ่มเม็ดเงินเข้าประเทศ รวมทั้งเพิ่มโอกาสทางเศรษฐกิจของประเทศไทยจากการท่องเที่ยว คาดการณ์สร้างรายได้ทางการท่องเที่ยวไทยในช่วงเทศกาลตรุษจีนรวมประมาณ 34,390 ล้านบาท
โฆษกประจําสํานักนายกรัฐมนตรี กล่าวว่า จากสถิติพบว่าในช่วงเทศกาลตรุษจีน 2567 มีการท่องเที่ยวเป็นจํานวนมาก ทั้งจากนักท่องเที่ยวไทยและนักท่องเที่ยวต่างชาติ โดยเฉพาะตามเมืองท่องเที่ยวยอดนิยม อาทิ จังหวัดภูเก็ตในช่วงนี้ มีเที่ยวบินบินเข้าเป็นจํานวนมากถึง 3,915 เที่ยวบิน แบ่งเป็นเที่ยวบินระหว่างประเทศจํานวน 2,298 เที่ยวบิน และ เที่ยวบินภายในประเทศ 1,617 เที่ยวบิน คาดว่าจะมีจํานวนนักท่องเที่ยวเดินทางมาท่องเที่ยวมากถึง 49,000 คน ต่อวัน ซึ่งในช่วงเทศกาลตรุษจีนตลอด 13 วัน คาดว่าจะมีจํานวนนักท่องเที่ยวรวมทั้งหมดเป็นจํานวนถึง 640,000คน ในขณะที่ เกาะสมุย ที่เป็นแหล่งท่องเที่ยวยอดนิยมอีกหนึ่งแห่งของนักท่องเที่ยวชาวจีน พบว่าตั้งแต่วันที่ 1 กุมภาพันธ์ 2567 มีเที่ยวบินบินตรงจากประเทศจีนมายังเกาะสมุยมากถึง 138 เที่ยวบิน โดยคาดว่าเฉพาะเดือนกุมภาพันธ์นี้จะมีจํานวนนักท่องเที่ยวจากจีนมาท่องเที่ยวเป็นจํานวนมากกว่า 5,000 คน
นอกจากนี้ หน่วยงานที่เกี่ยวข้องของทุกภาคส่วนจัดกิจกรรมส่งเสริมการท่องเที่ยวและความสัมพันธ์ทางวัฒนธรรมในช่วงเทศกาลตรุษจีน โดยจัดกิจกรรมตลอดทั้งเดือนตั้งแต่วันที่ 1 - 29 กุมภาพันธ์ 2567 บริเวณถนนเยาวราช กรุงเทพมหานคร ภายใต้แนวคิด “เฉลิมฉลอง ปีทองแห่งความรุ่งเรือง” และถือเป็นโอกาสอันดีในการเฉลิมฉลองครบรอบ 49 ปีความสัมพันธ์ทางการทูตไทย-จีน ที่จะมีการยกระดับความสัมพันธ์ระหว่างไทยและจีนให้แน่นแฟ้นยิ่งขึ้น
ทั้งนี้ ททท. ได้ประเมินสถานการณ์การเดินทางท่องเที่ยวไทยทั้งตลาดต่างประเทศและตลาดในประเทศในช่วงเทศกาลตรุษจีนจะสร้างรายได้ทางการท่องเที่ยวไทยรวมประมาณ 34,390 ล้านบาท เติบโต 30% จากปีก่อน โดยเชื่อว่าตลาดนักท่องเที่ยวจีนจะสร้างรายได้ประมาณ 6,213 ล้านบาท เพิ่มขึ้นประมาณ 366% จากปีก่อน จากจํานวนนักท่องเที่ยวที่คาดว่าจะเดินทางเข้ามาท่องเที่ยวประมาณ 177,000 คน
“รัฐบาลส่งเสริมทุกเทศกาลการท่องเที่ยว โดยช่วงตรุษจีนก็ถือเป็นอีกเทศกาลที่เป็นโอกาสท่องเที่ยวสําคัญ โดยไทยจัดกิจกรรมประชาสัมพันธ์ เพื่อต้อนรับ ดึงดูดความสนใจจากนักท่องเที่ยว นอกจากนี้ ผลจากการผลักดันมาตรการยกเว้นการตรวจลงตราหนังสือเดินทางไทย-จีน จะเป็นโอกาสส่งเสริมการท่องเที่ยวระหว่างกันตลอดทั้งปี จึงถือเป็นโอกาสสําคัญและขอเชิญชวนชาวไทยเตรียมการรองรับ ทั้งทางเศรษฐกิจ การเป็นเจ้าบ้านที่ดีเตรียมพร้อมต้อนรับนักท่องเที่ยวชาวจีน” นายชัย กล่าว
รัฐบาลไทย-ข่าวทำเนียบรัฐบาล-โฆษกเกษตร แจง !! เหตุเพลิงไหม้ อย่าโยงประเด็นการเมือง “ธรรมนัส-ไชยา” เข้าสำรวจพื้นที่ ใช้กรมชลฯ เป็นที่ทำงานชั่วคราว
วันจันทร์ที่ 5 กุมภาพันธ์ 2567
โฆษกเกษตร แจง !! เหตุเพลิงไหม้ อย่าโยงประเด็นการเมือง “ธรรมนัส-ไชยา” เข้าสํารวจพื้นที่ ใช้กรมชลฯ เป็นที่ทํางานชั่วคราว
โฆษกเกษตร แจง !! เหตุเพลิงไหม้ อย่าโยงประเด็นการเมือง “ธรรมนัส-ไชยา” เข้าสํารวจพื้นที่ ใช้กรมชลฯ เป็นที่ทํางานชั่วคราว
ที่กระทรวงเกษตรและสหกรณ์ นางสาวอัยรินทร์ พันธุ์ฤทธิ์ โฆษกกระทรวงเกษตรและสหกรณ์ (ฝ่ายการเมือง) กล่าวถึงกรณีเหตุเพลิงไหม้ที่กระทรวงเกษตรและสหกรณ์ ว่า วันนี้ ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พร้อมด้วย นายไชยา พรหมา รัฐมนตรีช่วยว่าการกระทรวงเกษตรและสหกรณ์ เข้าตรวจพื้นที่จุดเกิดเหตุเพลิงไหม้ โดยได้รับการอนุญาตจากกองพิสูจน์หลักฐาน เพื่อเข้าไปเก็บของและสํารวจความเสียหาย ตลอดจนดูพื้นที่ที่ได้รับความเสียหายเพื่อวางแผนในการปรับปรุง หลังจากที่กองพิสูจน์หลักฐานได้ดําเนินการตามขั้นตอนของกฎหมายเป็นที่เสร็จสิ้นแล้ว เบื้องต้น พบความเสียหายบริเวณห้องครัวได้รับความเสียหายหนักสุด และคาดการณ์ว่าน่าจะเป็นจุดต้นเพลิง เนื่องจากบริเวณจุดนี้มีเครื่องใช้ไฟฟ้าจํานวนมาก และยังมีร่องรอยการเผาไหม้ที่เกิดขึ้น สันนิษฐานว่าต้นเพลิงจากห้องครัวทําให้เปลวไฟได้ลุกลามติดผ้าม่านวอลล์เปเปอร์ ซึ่งเป็นเชื้อเพลิงอย่างดี ทําให้เปลวไฟทวีความรุนแรงและได้รับความเสียหายอย่างหนัก ซึ่งทาง รมว.กษ. ได้สั่งการให้ทางเจ้าหน้าที่เข้าสํารวจพื้นที่ทันทีเพื่อสํารวจความเสียหาย และวางแผนปรับปรุงห้องใหม่ทั้งโซน เพื่อซ่อมแซมทั้งโครงสร้าง พื้นเพดานใหม่ทั้งหมดเพื่อความปลอดภัย และให้ใช้พื้นที่ “กรมชลประทาน” เป็นที่ทํางานชั่วคราวของท่านรัฐมนตรีไชยา ในระหว่างรอการปรับปรุงพื้นที่ ขณะที่ รมช.ไชยา กล่าวว่า สิ่งของภายในห้องทํางานของตนไม่ได้รับความเสียหายแต่อย่างใด ทุกอย่างอยู่ครบตามปกติ มีเพียงแค่พื้นชุ่มฉ่ําเปียกน้ํา เนื่องจากเจ้าหน้าที่ใช้น้ําฉีดสกัดเพลิงตอนเกิดเหตุ จึงกลายเป็นน้ําท่วมขังอยู่ในห้อง วันนี้ตนมาดูห้องจึงได้นําของที่สําคัญและเอกสารในการทํางานออกมาเพื่อปฏิบัติหน้าที่ต่อในพื้นที่ทํางานชั่วคราวที่กรมชลประทาน และยืนยันว่าไม่ได้เป็นอุปสรรคในการปฏิบัติหน้าที่ ยังคงเดินหน้าทํางานต่อตามปกติ
ส่วนกรณีที่ ส.ส.พรรคก้าวไกล ออกมาเรียกร้องให้ตรวจสอบกล้องวงจรปิด โฆษกเกษตรฯ กล่าวว่า อยู่ในดุลพินิจของทางเจ้าหน้าที่กองพิสูจน์หลักฐานได้รวบรวมเอกสารข้อมูลไว้หมดแล้ว ซึ่งทุกอย่างเป็นไปตามกระบวนการตามกฎหมาย ตามประจักษ์พยานหลักฐานในที่เกิดเหตุ เน้นย้ําไม่ควรเอาประเด็นทางการเมืองเข้ามาเกี่ยวข้อง เพื่อให้เกิดความสับสน ซึ่งในการทําสํานวนคดีของทางเจ้าหน้าที่ผู้ปฏิบัติงาน ไม่ควรเข้าไปก้าวก่ายหรือแทรกแซงการทํางานของเจ้าหน้าที่ หรือการสร้างภาวะความกดดันใด ๆ กับผู้ปฏิบัติงานตามกฎหมาย ทั้งนี้ เจ้าหน้าที่กองพิสูจน์หลักฐาน ได้เก็บชิ้นส่วนเป็นสายไฟในที่เกิดเหตุซึ่งคาดว่าน่าจะเป็นต้นเหตุของการเกิดเพลิงไหม้ในครั้งนี้ ซึ่งต้องรอสรุปผลของกองพิสูจน์หลักฐานต่อไป
รัฐบาลไทย-ข่าวทำเนียบรัฐบาล-ครม. ไฟเขียวกรอบวงเงิน 7.8 พันล้านบาท ให้ กสศ. ดูแลการเข้าถึงโอกาสทางการศึกษาฯ ของนักเรียนที่ขาดแคลนทุนทรัพย์
วันจันทร์ที่ 5 กุมภาพันธ์ 2567
ครม. ไฟเขียวกรอบวงเงิน 7.8 พันล้านบาท ให้ กสศ. ดูแลการเข้าถึงโอกาสทางการศึกษาฯ ของนักเรียนที่ขาดแคลนทุนทรัพย์
.....
ครม. ไฟเขียวกรอบวงเงิน 7.8 พันล้านบาท ให้ กสศ. ดูแลการเข้าถึงโอกาสทางการศึกษาฯ ของนักเรียนที่ขาดแคลนทุนทรัพย์
.
ที่ประชุมครม. (30 ม.ค.67) เห็นชอบแผนการใช้เงินของกองทุนเพื่อความเสมอภาคทางการศึกษา ประจําปีงบประมาณ พ.ศ. 2568 กรอบวงเงิน 7,884,878,100 บาท
.
เพื่อให้เกิดหลักประกันการเข้าถึงโอกาสทางการศึกษาและการเรียนรู้เต็มตามศักยภาพของเด็กและเยาวชนที่ขาดแคลนทุนทรัพย์หรือด้อยโอกาส อันจะช่วยลดอุปสรรคการเข้าถึงการศึกษาและการเรียนรู้ทั้งในและนอกระบบการศึกษา
.
นอกจากนี้ ยังสามารถชี้เป้าเด็กและเยาวชนที่ขาดแคลนฯ เพื่อส่งต่อให้หน่วยงานที่เกี่ยวข้องให้การสนับสนุนติดตาม ช่วยเหลือให้สามารถคงอยู่ในระบบการศึกษาและการเรียนรู้ให้เต็มตามศักยภาพ แบ่งได้ ดังนี้
.
• เด็กและเยาวชนที่ขาดแคลนทุนทรัพย์หรือด้อยโอกาส ได้รับ “การอุดหนุนเงินเพื่อบรรเทาอุปสรรคการเข้าถึงการศึกษา” ที่สอดคล้องกับความจําเป็น และเพื่อป้องกันการหลุดออกจากระบบการศึกษาในทุกช่วงระดับชั้นเป็นรายบุคคลตั้งแต่ระดับปฐมวัยจนสําเร็จการศึกษาภาคบังคับ ซึ่งการอุดหนุนเงินดังกล่าว “เป็นส่วนที่ไม่ซ้ําช้อนกับการสนับสนุนเงินและค่าใช้จ่ายที่หน่วยงานอื่นจัดสร” จํานวน 1,359,850 คน
• เยาวชนที่ขาดแคลนทุนทรัพย์หรือด้อยโอกาส ได้รับ “ทุนการศึกษาหรือถูกส่งต่อให้หน่วยงานต้นสังกัดช่วยเหลือ” เพื่อศึกษาต่อในระดับชั้นที่สูงกว่าการศึกษาภาคบังคับ และได้รับการพัฒนาให้มีสมรรถะสูงสอดคล้องกับความต้องการของตลาดแรงงาน ตามศักยภาพ จํานวน 11,363 คน
• เยาวชนนอกระบบการศึกษาและแรงงานนอกระบบ ได้รับ “การสนับสนุนให้เข้าถึงทางเลือกการเรียนรู้ หรือได้รับการพัฒนาทักษะวิชาชีพผ่านเครือข่ายหน่วยจัดการเรียนรู้” และแพลตฟอร์มดิจิทัลร่วมกับนานาชาติ จนสามารถนําไปประกอบอาชีพ จํานวน 13,500 คน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-Prime Minister of Kingdom of Cambodia to Pay an Official Visit to Thailand
วันจันทร์ที่ 5 กุมภาพันธ์ 2567
05/02/2567
Prime Minister of Kingdom of Cambodia to Pay an Official Visit to Thailand
Prime Minister of Kingdom of Cambodia to Pay an Official Visit to Thailand
Today (5 February 2024) Government Spokesperson Chai Wacharonke disclosed that Samdech Moha Borvor Thipadei Hun Manet, Prime Minister of the Kingdom of Cambodia, and Lok Chumteav Dr. Pich Chanmony are scheduled to pay an Official Visit to Thailand at the invitation of His Excellency Mr. Srettha Thavisin, Prime Minister of the Kingdom of Thailand on 7 February 2024.
According to the Government Spokesperson, this would be the Prime Minister of Cambodia’s first Official Visit to Thailand. Also, this visit is an important opportunity for both countries to further strengthen the bilateral cooperation, especially in the economic development of border areas, promotion of two-way trade and investment, closer transportation connectivity, tourism cooperation as well as fostering closer ties between the peoples of the two kingdoms.
During the Official Visit, Samdech Moha Borvor Thipadei Hun Manet will have a bilateral meeting with the Prime Minister of Thailand, followed by a signing ceremony of documents on cooperation between the two countries, a joint press conference, and an Official Luncheon to be hosted by the Prime Minister of Thailand and his spouse, respectively. The Prime Minister of the Kingdom of Cambodia is also scheduled to call on the President of the National Assembly and the President of the Senate of Thailand, as well as inaugurate a Thailand - Cambodia Business Forum in Bangkok.
รัฐบาลไทย-ข่าวทำเนียบรัฐบาล-“กรุงไทย” ร่วมฉลองเทศกาลตรุษจีน 2567 มอบ “ซองอั่งเปา-ถุงส้ม” เสริมสิริมงคลให้ลูกค้าทั่วประเทศ
วันจันทร์ที่ 5 กุมภาพันธ์ 2567
05/02/2567
“กรุงไทย” ร่วมฉลองเทศกาลตรุษจีน 2567 มอบ “ซองอั่งเปา-ถุงส้ม” เสริมสิริมงคลให้ลูกค้าทั่วประเทศ
ธนาคารกรุงไทยร่วมฉลองเทศกาลตรุษจีนประจําปี 2567 จัดเตรียมซองอั่งเปา “กง สี่ ฟา ไฉ” และ ถุงใส่ส้ม เพื่อส่งมอบให้กับลูกค้าทั่วประเทศ
ธนาคารกรุงไทยร่วมฉลองเทศกาลตรุษจีนประจําปี 2567 จัดเตรียมซองอั่งเปา “กง สี่ ฟา ไฉ” และ ถุงใส่ส้ม เพื่อส่งมอบให้กับลูกค้าทั่วประเทศ โดยบนซองจัดพิมพ์รูปมังกร และ ดอกกุหลาบ สื่อความหมายมงคลถึง พลังอํานาจ ความยิ่งใหญ่ คุณธรรมความดี และความสุขสดชื่นตลอดปี พร้อม QR Code ด้านหลังซองอั่งเปา ให้สแกนเพื่อรับชมคลิปอวยพรตรุษจีน โดยลูกค้าขอรับซองอั่งเปาและถุงใส่ส้มได้ที่ธนาคารกรุงไทย ทุกสาขา ทั่วประเทศ
ทั้งนี้ ธนาคารของเชิญชวนส่งมอบความสุขให้คนที่คุณรัก ด้วยการมอบ “อั่งเปาดิจิทัล” ผ่านแอปพลิเคชัน Krungthai NEXT พร้อมพิมพ์ข้อความอวยพรผ่าน e-Slip ธีมตรุษจีน ทําให้สามารถส่งมอบความสุขได้ง่ายแม้อยู่ห่างไกลกัน สะดวก รวดเร็ว ทํารายการได้ทุกที่ ทุกเวลา ตลอด 24 ชั่วโมง
รัฐบาลไทย-ข่าวทำเนียบรัฐบาล-ทำไมต้องจ่ายแพง! ชวนเกษตรกรใช้ปุ๋ยตามค่าวิเคราะห์ดิน ยกระดับผลผลิต เพิ่มรายได้
วันจันทร์ที่ 5 กุมภาพันธ์ 2567
ทําไมต้องจ่ายแพง! ชวนเกษตรกรใช้ปุ๋ยตามค่าวิเคราะห์ดิน ยกระดับผลผลิต เพิ่มรายได้
.....
ทําไมต้องจ่ายแพง! ชวนเกษตรกรใช้ปุ๋ยตามค่าวิเคราะห์ดิน ยกระดับผลผลิต เพิ่มรายได้
.
ด้วยราคาปุ๋ยเคมี มีแนวโน้มสูงขึ้นทุกปี ประกอบกับการใช้ปุ๋ยเคมีที่ไม่ถูกสูตร ทําให้ได้ผลผลิตทางการเกษตรไม่ดีเท่าที่ควร การบริหารจัดการภาคการเกษตรที่ครบทุกด้าน จึงเป็นคําตอบในการแก้ปัญหาดังกล่าว
.
รัฐบาลตระหนักถึงความสําคัญของการเพิ่มผลผลิตเพื่อยกระดับรายได้ให้เกษตรกร จึงส่งเสริมให้นําเกษตรแม่นยํามาใช้ ด้วยวิธีการใช้ปุ๋ยตามค่าวิเคราะห์ดินก่อนปลูกพืช ซึ่งจะช่วยให้เกษตรกรใช้ปุ๋ยได้อย่างเหมาะสม และลดรายจ่ายในการซื้อปุ๋ยเคมี
โดยพี่น้องเกษตรกร สามารถติดต่อรับบริการและคําแนะนําการวิเคราะห์ดินได้ที่:
.
1. หมอดินอาสาของกรมพัฒนาที่ดิน (เจ้าหน้าที่กรมพัฒนาที่ดินที่ทํางานช่วยเหลือเกษตรกรในพื้นที่)
2. สํานักงานพัฒนาที่ดินเขต 1-12 สถานีพัฒนาที่ดิน 77 จังหวัดทั่วประเทศ
3. ศูนย์ศึกษาฯ ต่าง ๆ เป็นผู้ให้บริการพร้อมให้คําแนะนําจากโปรแกรมคํานวณปริมาณปุ๋ยที่ใช้ (https://osd101.ldd.go.th/osdlab/search_fertilizer.php)
.
**หากต้องการวิเคราะห์ดินแบบละเอียดสําหรับดินที่ต้องการแก้ปัญหาอย่างแม่นยํา สามารถส่งตัวอย่างดินได้ที่ “ห้องปฏิบัติการวิเคราะห์ดิน 13 แห่งทั่วประเทศ” โดยสามารถส่งตัวอย่างดิน ผ่านหน่วยงานของกรมพัฒนาที่ดินใกล้บ้านท่าน หรือผ่านเว็บไซต์https://osd101.ldd.go.th/osdlab/**
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกฯ เผยผลการเดินทางเยือนประเทศศรีลังกาครั้งนี้ "ถือเป็นครั้งแรก" มีโอกาสพูดคุยกับภาคเอกชนและภาครัฐบาล พร้อมนำเสนอว่า ประเทศไทยเปิดแล้ว พร้อมรับการลงทุนและการท่องเที่ยว
วันจันทร์ที่ 5 กุมภาพันธ์ 2567
นายกฯ เผยผลการเดินทางเยือนประเทศศรีลังกาครั้งนี้ "ถือเป็นครั้งแรก" มีโอกาสพูดคุยกับภาคเอกชนและภาครัฐบาล พร้อมนําเสนอว่า ประเทศไทยเปิดแล้ว พร้อมรับการลงทุนและการท่องเที่ยว
.....
นายกฯ เผยผลการเดินทางเยือนประเทศศรีลังกาครั้งนี้ "ถือเป็นครั้งแรก" มีโอกาสพูดคุยกับภาคเอกชนและภาครัฐบาล พร้อมนําเสนอว่า ประเทศไทยเปิดแล้ว พร้อมรับการลงทุนและการท่องเที่ยว
.
ทั้งนี้ ได้ชูศักยภาพของเอกชนไทยอย่าง ปตท. เนื่องจากประเทศศรีลังกา มีความต้องการพลังงานสะอาด และสนใจที่จะเรียนรู้เทคโนโลยีของไทย
.
อ่านเพิ่มเติม คลิกhttps://www.thaigov.go.th/news/contents/details/78412
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ไทย - จีน เจรจาสำเร็จ! ส่งออกข้าวหอมมะลิไทย 100,000 ตัน ไปเมืองเฉิงตู ประเทศจีน
วันจันทร์ที่ 5 กุมภาพันธ์ 2567
ไทย - จีน เจรจาสําเร็จ! ส่งออกข้าวหอมมะลิไทย 100,000 ตัน ไปเมืองเฉิงตู ประเทศจีน
.....
ไทย - จีน เจรจาสําเร็จ! ส่งออกข้าวหอมมะลิไทย 100,000 ตัน ไปเมืองเฉิงตู ประเทศจีน
.
กระทรวงเกษตรและสหกรณ์ เผยผู้แทนการค้าไทย ได้เร่งผลักดันความร่วมมือด้านการค้า การลงทุน รวมถึงการนําเข้า - ส่งออก สินค้าเกษตรระหว่างไทย - จีนในทุกมิติ
.
ล่าสุด ได้ดําเนินการเจรจาการค้าระหว่างประเทศ ณ โรงแรม NICCOLO CHENGDU เมืองเฉิงตู สาธารณรัฐประชาชนจีน และผลการเจรจาพบว่า
.
• ประเทศไทยจะดําเนินการส่งออกข้าวหอมมะลิไทย จํานวน 100,000 ตัน
• เกิดมูลค่าราว 52.1 ล้านเหรียญสหรัฐ หรือคิดเป็น 2,000 ล้านบาท
• ดําเนินการภายใต้บันทึกข้อตกลงความร่วมมือการซื้อขายข้าวหอมมะลิไทยล่วงหน้า ระหว่าง บริษัท SHENZHEN ZHONGCHENG FOOD IMPORT AND EXPORT และบริษัท ธนสรร ไรซ์ จํากัด
• จัดส่งข้าวหอมมะลิ 1 แสนตันไปยังสาธารณรัฐประชาชนจีนด้วยรถไฟ
.
นอกจากนี้ หน่วยงานที่เกี่ยวข้องจะขยายผลไปยังสินค้าเกษตรประเภทอื่น ๆ เช่น ผัก ผลไม้ไทย สินค้าประมง สินค้าแช่เยือกแข็ง เป็นต้น เพื่อเพิ่มโอกาสทางการค้า ขยายช่องทางจําหน่ายผลผลิตทางการเกษตรให้แก่เกษตรกรไทย
.
อ่านเพิ่มเติม คลิกhttps://www.thaigov.go.th/news/contents/details/77927
ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษก สธ. เผย อ.ก.พ.สธ. อนุมัติกำหนดตำแหน่งพยาบาลวิชาชีพชำนาญการพิเศษแล้ว กว่า 9,000 ตำแหน่ง ประกาศรายชื่อผู้ได้รับคัดเลือกได้ ภายใน ก.พ. นี้
วันจันทร์ที่ 5 กุมภาพันธ์ 2567
โฆษก สธ. เผย อ.ก.พ.สธ. อนุมัติกําหนดตําแหน่งพยาบาลวิชาชีพชํานาญการพิเศษแล้ว กว่า 9,000 ตําแหน่ง ประกาศรายชื่อผู้ได้รับคัดเลือกได้ ภายใน ก.พ. นี้
โฆษก สธ. เผย อ.ก.พ. กระทรวงสาธารณสุข อนุมัติปรับปรุงกําหนดตําแหน่งพยาบาลวิชาชีพเป็นระดับชํานาญการพิเศษ รวม 9,596 ตําแหน่ง เตรียมประกาศรายชื่อผู้ได้รับการคัดเลือกภายในเดือนกุมภาพันธ์ 2567 นี้ ส่วนที่เหลืออีก 528 ตําแหน่ง อยู่ระหว่างการตรวจสอบข้อมูล
โฆษก สธ. เผย อ.ก.พ. กระทรวงสาธารณสุข อนุมัติปรับปรุงกําหนดตําแหน่งพยาบาลวิชาชีพเป็นระดับชํานาญการพิเศษ รวม 9,596 ตําแหน่ง เตรียมประกาศรายชื่อผู้ได้รับการคัดเลือกภายในเดือนกุมภาพันธ์ 2567 นี้ ส่วนที่เหลืออีก 528 ตําแหน่ง อยู่ระหว่างการตรวจสอบข้อมูล ย้ําดําเนิน กระบวนการทุกขั้นตอนอย่างรอบคอบ เหมาะสม และเป็นธรรม
วันนี้ (5 กุมภาพันธ์ 2567) นพ.สุรโชค ต่างวิวัฒน์ รองปลัดกระทรวงสาธารณสุข ในฐานะโฆษกกระทรวงสาธารณสุข เปิดเผยถึงความคืบหน้าการปรับปรุงการกําหนดตําแหน่งพยาบาลวิชาชีพ ระดับชํานาญการพิเศษ 10,124 อัตรา ว่า ล่าสุด อ.ก.พ. กระทรวงสาธารณสุข ได้มีมติอนุมัติการปรับปรุงกําหนดตําแหน่งพยาบาลวิชาชีพ เป็นระดับชํานาญการพิเศษแล้ว 9,596 ตําแหน่ง ตามแนวทางการสร้างขวัญกําลังใจบุคลากร ซึ่งเป็น 1 ใน 13 ประเด็นการดําเนินงานที่สําคัญของกระทรวงสาธารณสุข ภายใต้นโยบาย “การยกระดับ 30 บาท เพิ่มคุณภาพชีวิตประชาชน”
นพ.สุรโชค กล่าวต่อว่า ส่วนราชการที่ได้รับการจัดสรร ประกอบด้วย สํานักงานปลัดกระทรวงสาธารณสุข 8,761 ตําแหน่ง กรมการแพทย์ 656 ตําแหน่ง กรมการแพทย์แผนไทยและการแพทย์ทางเลือก 1 ตําแหน่ง กรมควบคุมโรค 36 ตําแหน่ง กรมสุขภาพจิต 45 ตําแหน่ง และกรมอนามัย 97 ตําแหน่ง ส่วนที่เหลืออีก 528 ตําแหน่ง อยู่ระหว่างดําเนินการ 372 ตําแหน่ง และกําหนดไม่ได้อีก 156 ตําแหน่ง เนื่องจากมีผู้ใต้บังคับบัญชาไม่ครบ,มีพยาบาลวิชาชีพชํานาญการพิเศษแล้ว และตําแหน่งที่ขอกําหนดไม่ตรงกับกลุ่มงาน ซึ่งจะมีการตรวจสอบข้อมูลตามหลักเกณฑ์ฯ และแจ้งจังหวัดให้ดําเนินการกําหนดตําแหน่งต่อไป
สําหรับ Timeline ของกระบวนการประเมินคัดเลือกบุคคลเข้าสู่ตําแหน่ง ในเดือนกุมภาพันธ์นี้ จะประกาศรายชื่อผู้ได้รับการคัดเลือก ตําแหน่งละ 1 คน พร้อมแจ้งผู้ผ่านการประเมินบุคคลให้ส่งผลงานภายใน 180 วัน นับแต่วันที่ประกาศรายชื่อ และรายงานผลการดําเนินงานให้กับสํานักงานปลัดกระทรวงสาธารณสุขทราบต่อไป ทั้งนี้ ขอย้ําว่า กระบวนการทั้งหมดจะดําเนินการด้วยความรอบคอบและเป็นไปตามหลักเกณฑ์ของ ก.พ. โดยเฉพาะการกระจายตําแหน่งไปยังพื้นที่ต่างๆ ทั่วประเทศอย่างเหมาะสมและเป็นธรรมมากที่สุด นพ.สุรโชค กล่าว
**************************************************** 5 กุมภาพันธ์ 2567